**ROMÂNIA**  (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ p.PRIMAR**

**D.A.S.C.P.C. VICEPRIMAR**

**Serviciul Relaţii Interne şi Internaţionale Kovács Mihály Levente**

**Nr. 30249 / 17.06.2025**

**Referat de aprobare**

**privind finanţarea din bugetul local a indemnizației în valută**

**pentru o delegaţie formată din 3 persoane din partea Municipiului Târgu Mureș în vederea deplasării la Chișinău / Republica Moldova în perioada 17-21 iulie 2025**

Primăria Municipiului Târgu Mureș a fost invitată de către municipalitatea din Chișinău la cea de-a V-a ediție a Festivalului „Te Salut Chișinău”, în perioada 18-20 iulie 2025.

Având în vedere distanța, perioada deplasării delegației va fi între 17 și 21 iulie 2025.

Scopul participării delegației îl reprezintă dezvoltarea în continuare a unor relaţii de colaborare cu Chișinău, oraș înfrățit cu Municipiul Târgu Mureș.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de H.G. 518/1995, modificată și completată.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare. Cazarea și masa vor fi acoperite de către organizator, astfel coeficientul pentru diurnă fiind de 50%.

Delegația va fi formată din 3 persoane din cadrul UAT Municipiul Târgu Mureș.

- diurnă:

* 5 zile / 3 persoane/ – 5 x 3 x 19 USD = 285 USD (respectiv 1238,00 lei, calculat la curs BNR comunicat în data de 16 iunie 2025 de 1 USD = 4,3430 lei);

- transport:

* carburant: 33,29 l = 190,00 lei

 conform decont provizoriu anexat, preț carburant în Europa ( Republica Moldova în ron) – anexat – sursa www.cargopedia.ro/prețuri-carburanti-europa

* vignetă: 120,00 lei

- asigurare de călătorie: 80 lei/pers x 3= 240,00 lei

 deplasarea se va face cu autoturism instituție

Total cheltuieli membrii delegaţiei: diurnă 285 USD (respectiv 1238,00 lei, conform cursului valutar BNR comunicat în data de 16 iunie 2025 de 1 USD= 4,3430 lei), cheltuieli de transport (carburant, taxe de drum) în valoare de 310,00 lei și asigurare de călătorie în valoare de 240,00 lei.

Total cheltuieli deplasare = 1788,00 lei

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: adresa nr. 28195 din 03.06.2025

 **Director executiv adj. D.A.S.C.P.C. Șef serviciu, SRII**

 **Cosmin Blaga Trif Aurel**

 Întocmit, insp. superior Vlaic Mirela

\*\* Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art.139 din OUG nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL MUNICIPIULUI TÂRGU MUREŞ**

 **Inițiator,**

 **p.PRIMAR**

 **VICEPRIMAR**

 **Kovács Mihály Levente**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2025**

**privind finanţarea din bugetul local a indemnizației în valută**

**pentru o delegaţie formată din 3 persoane din partea Municipiului Târgu Mureș în vederea deplasării la Chișinău/ Republica Moldova în perioada 17-21 iulie 2025**

 Consiliul local al Municipiului Târgu Mureş, întrunit în şedinţă ordinară de lucru,

**Având în vedere**:

* Referatul de aprobare nr. 30249 din 17.06.2025, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a indemnizației în valută pentru o delegaţie formată din 3 persoane din partea Municipiului Târgu Mureș în vederea deplasării la Chișinău / Republica Moldova, în perioada 17-21 iulie 2025;
* Raportul de specialitate nr. \_\_\_\_\_\_\_\_\_\_\_\_\_ al Direcției Economice;
* Raportul de specialitate nr. \_\_\_\_\_\_\_\_\_\_\_\_\_ al Direcției Juridice, Contencios Administrativ și Administrație Publică Locală;
* Raportul Comisiilor de specialitate din cadrul Consiliului local municipal Târgu Mureș

**În conformitate** cu prevederile:

* art. 2 lit. a, lit. c, art. 3, art. 5 din H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,
* art. 14 din Legea nr. 273/2006 privind finanțele publice locale, cu modificările și completările ulterioare.

**În temeiul prevederilor** art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin 1, lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art.1.** Se aprobă finanţarea din bugetul local a indemnizației în valută pentru o delegaţie formată din 3 persoane din partea Municipiului Târgu Mureș în vederea deplasării la Chișinău / Republica Moldova, în perioada 17-21 iulie 2025.

**Art.2** Indemnizația în valută pentru delegația din cadrul UAT Municipiul Târgu Mureș este în valoare de 285 dolari diurnă (respectiv 1238,00 lei, conform cursului valutar BNR comunicat în data de 16 iunie 2025 de 1 USD = 4,3430 lei), cheltuieli de transport (carburant, taxe de drum) în valoare de 310,00 lei și asigurare de călătorie în valoare de 240,00 lei.

Total cheltuieli deplasare = 1788,00 lei

**Art.3** În şedinţa imediat următoare delegaţia va prezenta o informare cu privire la desfăşurarea vizitei şi rezultatele acesteia.

**Art.4** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art.5** În conformitate cu prevederile art. 252, alin.1, lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3, alin. 1 din Legea nr. 554/2004

privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6** Prezenta hotărâre se comunică:

* Serviciului Relații Interne și Internaționale
* Direcției economice

**Viză de legalitate**

**Secretar General al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare